CELEX: C2005/217/11
Language: lv
Date: 2005-09-03 00:00:00
Title: Tiesas spriedums (trešā palāta) 2005. gada 21. jūlijā lietā C-149/03 Eiropas Kopienu Komisija pret Beļģijas Karalisti (Valsts pienākumu neizpilde — Zvejas kvotu režīms — 1991. līdz 1996. zvejas gads)

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/6
            
         
      TIESAS SPRIEDUMS
   
   (trešā palāta)
   2005. gada 21. jūlijā
   lietā C-149/03 Eiropas Kopienu Komisija pret Beļģijas Karalisti (1)
   
   (Valsts pienākumu neizpilde - Zvejas kvotu režīms - 1991. līdz 1996. zvejas gads)
   (2005/C 217/11)
   tiesvedības valoda — holandiešu
   Lietā C-149/03 par prasību sakarā ar valsts pienākumu neizpildi atbilstoši EKL 226. pantam, ko 2003. gada 1. aprīlī cēla Eiropas Kopienu Komisija (pārstāvis — T. van Reins [T. van Rijn]) pret Beļģijas Karalisti (pārstāve — A. Snoeksa [A. Snoecx], kam palīdz H. Hiljams [H. Gilliams]), Tiesa (trešā palāta) šādā sastāvā: palātas priekšsēdētājs A. Ross [A. Rosas], tiesneši Ž. P. Puisošē [J.-P. Puissochet] (referents), S. fon Bārs [S. von Bahr], J. Malenovskis [J. Malenovský] un U. Lehmuss [U. Lõhmus] ģenerāladvokāte K. Štiksa-Hakla [C. Sticx-Hackl], sekretārs R. Grass [R. Grass], 2005. gada 21. jūlijā ir pasludinājusi spriedumu, kura rezolutīvā daļa ir šāda:
   
               1)
            
            
               Beļģijas Karaliste,
               
                           —
                        
                        
                           nenoteikdama atbilstošu tai 1991. līdz 1996. zvejas gadam piešķirto kvotu izmantošanas kārtību,
                        
                     
                           —
                        
                        
                           attiecībā uz katru no šiem gadiem nerūpējoties par Kopienu tiesiskā regulējuma par zivsaimniecības resursu saglabāšanu ievērošanu ar zvejas darbību kontroles un piestāšanās krastā un lomu reģistrācijas attiecīgas uzraudzības palīdzību,
                        
                     
                           —
                        
                        
                           attiecībā uz katru no šiem gadiem savlaicīgi uz laiku neaizliedzot zvejot tiem kuģiem, kas peld zem tās karoga vai ir reģistrēti tās teritorijā, pēc tam, kad tai piemērojamā kvota bija uzskatāma par izsmeltu,
                        
                     
                           —
                        
                        
                           pēc aizliegumu spēkā stāšanās nepieņemot administratīva vai krimināla rakstura pasākumus pret personām, kas atbildīgas par zveju,
                        
                     nav izpildījusi pienākumus, ko tai uzliek Padomes 1983. gada 25. janvāra Regula (EEK) Nr. 170/83, kas izveido Kopienas zvejas resursu saglabāšanas un pārvaldības sistēmu, 5. panta 2. punkts, Padomes 1992. gada 20. decembra Regulas (EEK) Nr. 3760/92, kas izveido Kopienas sistēmu zivsaimniecībai un akvakultūrai, 9. panta 2. punkts, Padomes 1987. gada 23. jūlija Regulas (EEK) Nr. 2241/87, kas nosaka dažus kontroles pasākumus zvejas darbībām, 1. pants un 11. panta 1. un 2. punkts un Padomes 1993. gada 12. oktobra Regulas (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai, 2. pants, 21. panta 1. un 2. punkts, kā arī 31. pants
            
         
               2)
            
            
               Beļģijas Karaliste atlīdzina tiesāšanās izdevumus.
            
         
      (1)  OV C 135, 07.06.2003.